**Referat af**

**Bestyrelsesmøde mandag den 1. juli, kl. 16:30**

1. **Velkommen**
2. **Til stede**

Til stede: Charles, Preben, Laila, Ove, Bruno, Nicki og Jørgen

Fraværende: Torben og Peter

1. **Referent / godkendelse af referat fra sidste bestyrelsesmøde**

Referat godkendt. Jørgen referent af dette møde.

1. **Siden sidst:**
* ***havevandring 14/6***

havavandring med gennemført med fokus på bl.a. husnumre og hækkehøjde. Næste havevandring er 16. juli ved Bruno, Nicki, Preben og Ove

* ***pligtarbejde 16/6***

gik fint, dog ikke alle opgaver blev løst. Erfaring: det er ikke smart at have tid til køb og salg samtidig med pligtarbejde – bør undgås fremover

* ***storskrald 23/6***

forløb som planlagt – der var stort behov for containerne, også jern blev fyldt

* ***Sankthans 23/6***

Fint arrangement – og bålet brændte på ingen tid

1. **Legepladsen**

At anlægge en legeplads på et offentligt tilgængeligt område har vist sig at være mere kompliceret og dyrere, end vi var klar over, da forslaget om ny legeplads blev forelagt på generalforsamlingen. Anlæggelsen er underlagt et nyt bygningsreglement på baggrund af flere sager rundt om i landet, som har nødvendiggjort større fokus på sikkerhed. Foreningen har derfor brug for sagkyndig bistand for at kunne håndtere byggesagsbehandlingen hos kommunen. Bestyrelsen har besluttet at se nærmere på en delvist reklamefinansieret projektmodel, hvor leverandør har ansvar for

* Ansøgning om tilladelse hos kommunen
* Oliebehandling af samtlige legeredskaber
* Udgravning til og etablering af faldunderlag
* Montering af legeredskaber
* Eftersyn, oliebehandling, efterspænding, reparation ved slitage (ikke hærværk) m.v. indenfor en 7 årig vedligeholdelsesaftale.
* Efter 7 år er tilhører legepladsen HF. Sommervirke.

Men en sådan model er vi sikker på, at bygningsreglementet overholdes, og at legepladsen vedligeholdes i en årrække. Det indebærer en økonomisk model, hvor der ydes en månedlig betaling til leverandør.

Nicki fremviste eksempler på legepladser. Bestyrelsen pegede på en af modellerne som den mest velegnede – dog ønskedes et legehus tilført modellen. Bestyrelsen ønskede at have model i træ og ikke aluminium. Målsætningen er, at projektet gennemføres i år.

Jørgen pegede på, at der på generalforsamlingen var afsat beløb 50.000 kr. i 2019 til formålet. Bestyrelsen vurderede dog, at den nye legeplads er meget efterspurgt hos medlemmerne, og at

* der er tale om en driftsmodel, hvor legepladsen i en årrække vedligeholdes og holdes sikker af leverandør
* den samlede udgift i budget 2019 vil ligge langt under det afsatte beløb
* der er plads til den månedlige udgift indenfor foreningens driftsbudget

Bestyrelsen samles ekstraordinært i juli for at se på yderligere oplysninger om den ønskede model.

1. **Fælleshuset**

Der er kommet ny el/belysning.

På sidste bestyrelsesmøde havde der været drøftelse af behovet for vedligeholdelse..

Torben og Preben fremlægger overslag og nærmere planer på næste ordinære bestyrelsesmøde i august.

1. **Kloakering**
2. ***Aftaler med bank, projektleder, entreprenør***

Der er lavet aftaler med projektleder og entreprenør. Der skal holdes planlægningsmøde i første halvdel af august, hvor Ove, Nicki og Peter repræsenterer bestyrelsen.

Banken er ikke færdig med papirarbejdet – det har trukket lidt ud.

1. **Vandafledningsafgift**

Vandafledningsafgift beregnes ud fra en model fra kommunen, hvor vi skal betale et bidrag for antal gange områder på 800 m2, der er på vores område. Der forhandles derfor med kommunen i starten af august og målet er en væsentlig reduktion.

1. **Vores forsikringer – herunder all/risk relateret til projektet**

Laila fortalte, at vi skal have all risk forsikring i forbindelse med kloakeringsprojektet.

1. **Afmærkning af kloak og vand i de enkelte haver**

Som princip skal den enkelte havelejer angive et område på 1,5 x 1,5 meter indenfor haven ved vej, hvor brønde skal placeres. Tidspunktet for at placere markeringer på den enkelte grund aftales på mødet med rådgiver og entreprenør i første halvdel af august og meldes herefter ud til medlemmerne. På mødet aftales også, hvordan det kan markeres, hvis der er haver, som benytter de gamle telefonledninger til at levere fastnettelefoni eller wifi i haven.

Ved Blomstervej er der haver med indgang både til Blomstervej og sidevej. Bestyrelsen lægger op til, at den enkelte have selv kan vælge den for dem bedste løsning udfra en forudsætning om, at det alt i alt vil være udgiftsneutralt.

Det undersøges, om der kan laves fælles billig løsning med at grave fra brønde til husene.

1. **Økonomi**

Laila fremlagde periodiseret budgetopfølgning samt regnskabsrapport. Økonomien holder sig fint i forhold til budget. Bestyrelsen roste Laila for meget overskueligt materiale, som giver godt indblik i økonomiens udvikling.

1. **Eventuelt**
* Trailere fra Nordre Vand på vores grund vil blive fjernet
* På næste bestyrelsesmøde vil vi gennemgå og følge op på generalforsamlingsreferatet jf bestyrelsens forretningsorden
1. **Næste bestyrelsesmøde**

Næste bestyrelsesmøde: **Mandag d. 12. august kl. 16.30**

*Referatet skal endeligt godkendes på mødet 12. august 2019*